CELEX: 62021TN0427
Language: bg
Date: 2021-07-13 00:00:00
Title: Дело T-427/21: Иск, предявен на 13 юли 2021 г. — Trasta Komercbanka/ЕЦБ

8.11.2021   
            
            
               BG
            
            
               Официален вестник на Европейския съюз
            
            
               C 452/41
            
         
      Иск, предявен на 13 юли 2021 г. — Trasta Komercbanka/ЕЦБ
      (Дело T-427/21)
      (2021/C 452/52)
      Език на производството: английски
      
         Страни
      
      
         Ищец: Trasta Komercbanka AS (Рига, Латвия) (представител: O. Behrends, адвокат)
      
         Ответник: Европейска централна банка
      
         Искания
      
      Ищецът моли Общия съд:
      
                  —
               
               
                  да осъди ответника да плати парично обезщетение за вредите, които ищецът е претърпял в резултат от решението на ответника да отнеме лиценза му на 11 юли 2016 г. (връчено на ищеца на 13 юли 2016 г.),
               
            
                  —
               
               
                  да оцени имуществените вреди в размер от най-малко 162 милиона евро, заедно с компенсаторни лихви, считано от 11 юли 2016 г. до обявяване на съдебното решение по настоящото дело, и със съответните лихви за забава, считано от датата на обявяване на съдебното решение до пълното изплащане на сумата, и
               
            
                  —
               
               
                  да осъди ответника да заплати съдебните разноски.
               
            
         Основания и основни доводи
      
      Ищецът изтъква шест основания в подкрепа на иска.
      
                  1.
               
               
                  Първо основание: ответникът не връчил надлежно решението за отнемане на лиценза на упълномощените представители на ищеца.
               
            
                  2.
               
               
                  Второ основание: ищецът не бил надлежно представляван в производството, в което е прието решението за отнемане на лиценза.
               
            
                  3.
               
               
                  Трето основание: решението за отнемане на лиценза било опорочено поради редица други съществени процесуални нарушения.
               
            
                  4.
               
               
                  Четвърто основание: ответникът превишил пределите на правомощията си, като приел решението за отнемане на лиценза, по-конкретно по отношение на въпросите за изпирането на пари и прилагането на националното право.
               
            
                  5.
               
               
                  Пето основание: ответникът неправилно установил основания за отнемане на лиценза и не изложил пълни мотиви в това отношение.
               
            
                  6.
               
               
                  Шесто основание: неправомерното поведение на ответника причинило значителни вреди на ищеца, включително поради ликвидацията му.